proxectonos/corpus_dominio_legal_administrativo_tmp huggingface dataset:
18/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. V15.47388. Concello da Capela. A Capela

O CONCELLO DA CAPELA de conformidade co artigo 245 do Regulamento do dominio público hidráulico, solicita autorización de vertido dun caudal máximo de 72.270 m3/ano de augas residuais urbanas depuradas ao río Sesín (cunca do río Eume) procedentes da E. D. A. R. de Gunxel (t. m. A Capela). As augas residuais urbanas procedentes dos núcleos de Gunxel, Poblado, A Estoxa e Mende son tratadas nun sistema de depuración prefabricado compacto deseñado para 300 habitantes equivalentes de dimensións 13 x 2,5 x 3 m e que consta dos seguintes dispositivos: - Arqueta de rexistro previa ao sistema de depuración con by-pass e aliviadoiro á arqueta de saída, de dimensións 0,8 x 0,8 x 0,65 m. - Canal de pretratamento con reixa de desbaste de grosos con luz de paso de 12 mm. - Tamiz de tornillo autolimpiante para o desbaste de grosos. - Separador de graxas de 1,440 m de diámetro x 1,930 m de altura. - Cesta de reixa de desbaste de limpeza manual con luz de paso de 5 mm. - Reactor biolóxico constituído por tres compartimentos: zona de desnitrificación de 13 m3 de capacidade, zona de clarificación 13,98 m3 de capacidade e zona de nitrificación de 14,38 m3 de capacidade. Unha vez depuradas estas augas residuais son vertidas, previo paso por unha arqueta de toma de mostras, ao río Sesín (cunca do río Eume) a través dun conduto de PE de 315 m de diámetro e 132 m de lonxitude. As coordenadas UTM do punto de vertido ao río Sesín (cunca do río Eume) destas augas residuais depuradas son: X=576.144; Y=4.807.943 –datum ETRS89–. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela, e no Servizo Territorial Norte de Augas de Galicia sito no Edificio administrativo da Xunta de Galicia en Monelos, na rúa Vicente Ferrer, núm.2 – 9º andar da Coruña, onde se atopa exposto o proxecto para que poida ser examinado por quen desexe. Santiago de Compostela, 2 de decembro de 2014 O xefe da Área de Vertidos Asdo.: Manuel Morato Miguel
18/12/2014 | Administración LocalMunicipal
Cambre
Notificación de expediente de orde de execución n.º 2014/I002/000103

Téndose intentada sen efecto a notificación da resolución da concelleira delegada da Área de Urbanismo e Medio Ambiente número 2529/2014, de data 28/11/2013, en relación co expediente de orde de execución número 2014/I002/000103 de conformidade co artigo 59.5 da Lei 30/1992, de réxime xurídico das administracións públicas e do procedemento administrativo común, procédese a súa práctica mediante anuncio no Boletín Oficial da Provincia para coñecemento dos interesados: Primeiro. –Iniciar expediente de orde de execución a dona Brugues Tamri Saib para a subsanación das seguintes deficiencias detectadas na finca sita en A Pena da Nosa Señora, Cambre, con referencia catastral 3151917NH5934N0001YH: – Existencia de fieitos, zarzas, toxos e piñeiros a menos de 30 metros dunha vivenda. – Existencia de árbores con distancia entre os seus troncos inferior a 7 metros e as súas copas solápanse, así como extracto arbustivo e herbáceo con altura superior a 100 cm e copas de árbores que están a menos de 10 metros da vivenda sita en A Pena da Nosa Señora, 5 B, Cambre. – Á vía pública sobresaen polas das árbores, existindo contacto de algúns deles con un punto de luz de alumeado público así como con tendido aéreo eléctrico e/ou de comunicacións. – Existe vexetación herbácea e un árbol presuntamente seco. Todo isto de acordo co disposto polos Arts.21 e ss. da Lei 3/2007, do 9 de abril, de prevención e defensa contra os incendios forestáis de Galicia. Segundo. –Conceder audiencia ó interesado polo prazo de DEZ DÍAS para que realice as alegacións e presente os documentos e xustificacións que estime pertinentes, de acordo co art.84 de la Lei de réxime xurídico e procedemento administrativo común. Esta resolución non pon fin á vía administrativa, e por tratarse dun acto de trámite non cabe recurso contra a mesma; todo isto de acordo cos artigos 107 e seguintes da Lei 30/1992, do 26 de novembro. Cambre, 10 decembro de 2014. A concelleira delegada da Área de Urbanismo e Medio Ambiente P. D. (R. A. n.º 1000/2011, do 17 de xuño) Rocío Vila Díaz
18/12/2014 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. Fiscaliz. e Control Financ. Sec. Control II
Edicto de citación para notificar por comparecencia

Téndose intentada a notificación e de conformidade co que establece o artigo 59.5 en relación co artigo 61 da Lei 30/92 do réxime xurídico das administracións públicas e do procedemento administrativo común, non sendo posible notificarlles aos interesados en varios procedementos, cítaselles aos que figuran neste anuncio, para que no prazo de 15 días naturais, contados dende o seguinte ao desta publicación, para que comparezan persoalmente ou mediante representante debidamente acreditado nas oficinas do Servizo de fiscalización e control financeiro, negociado de control financeiro de luns a venres, en horario de 9 a 14 ao efecto de practicarlles as notificacións que se indican. Transcorrido o citado prazo sen comparecer, a notificación entenderase producida a todos os efectos legais ó día seguinte do vencemento do prazo antes sinalado. A Coruña, 16 de decembro de 2014 O Presidente, O Secretario, Diego Calvo Pouso José Luis Almau Supervía
18/12/2014 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (VAR-9/2014)

1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: VAR-9/2014 2. Obxecto do contrato: concurso de ideas, con intervención de xurado, para a adecuación a uso cultural-docente de edificacións e a ordenación dos espazos libres adxacentes, no recinto da antiga Comandancia Militar de Obras. Paseo do Metrosidero e rúa Veramar.3. Tramitación: ordinaria. Procedemento: aberto.4. Gasto estimado do contrato: 12.000 €. 5. Garantía provisional: non se exixe.6. Obtención de documentación: web municipal (Perfil do Contratante): www.coruna.es.Información: a) Teléfono: 981184219. b) Fax: 981184271. c) Enderezo: Praza de María Pita, 1-2º. 7. Clasificación: non se exixe.8. Presentación de proposicións: a) Prazo: corenta e cinco días naturais contados a partir do seguinte ao da publicación deste anuncio no Diario Oficial de Galicia, e que remata ás 14:00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no Perfil do Contratante.10. Outras informacións: véxase prego de bases do concurso. A Coruña, 5 de decembro de 2014. O ALCALDE, P. D. A Tte. Alcalde Responsable de Facenda e Administración Pública Rosa Mª Gallego Neira.
18/12/2014 | Administración LocalMunicipal
Ames
Avocación da competencia para a sinatura diaria de Oficinas Xerais para o día 10 de decembro de 2014 e nova delegación

Mediante resolución desta Alcaldía 2536/2014, de 10 de decembro, avocouse a competencia delegada no concelleiro Bernardo Moar Míguez por decreto da Alcaldía 2502/2014, de sinatura diaria de Oficinas Xerais, única e exclusivamente para o día 10 de decembro de 2014, delegándose á súa vez a sinatura dese día na concelleira Mª Eugenia Martín Vicente. O que se fai público, aos efectos de xeral coñecemento. Ames, 10 de decembro de 2014 O alcalde Santiago V. Amor Barreiro
18/12/2014 | Administración LocalMunicipal
Corcubión
Aprobación inicial de expediente de modificación das bases de execución do orzamento

O Pleno da Corporación, en sesión celebrada o día 10 de decembro de 2014, aprobou inicialmente o expediente de modificación das bases de execución do orzamento. Segundo o previsto nos artigos 169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial exponse ao público durante o prazo de 15 días hábiles dende a súa publicación no BOP, a efectos de posibles reclamacións e outros oportunos. Corcubión, 10 de decembro de 2014 O alcalde Francisco J. Lema Fuentes
18/12/2014 | Administración LocalMunicipal
Zas
Anuncio do padrón do servizo municipal de auga correspondente ó consumo do segundo trimestre do 2014

Con data 16/12/2014, por esta Alcaldía apróbase inicialmente o padrón fiscal da taxa polo subministro de auga potable correspondente ao consumo de auga do segundo trimestre do ano 2014 (do 1 de abril ao 30 de xuño) por un importe total de 15.382,16 €. O padrón aprobado exponse ó público nas oficinas do Concello de Zas durante 15 días hábiles, contados a partir do día seguinte ó da publicación deste anuncio no BOP, a efectos de reclamacións. En caso de non formularse, entenderase aprobado automáticamente con carácter definitivo, significando que só se deterá a acción de cobranza, en relación cos suxeitos pasivos que efectúen alegacións, sen que afecte aos restantes suxeitos pasivos. O prazo de cobro en vía voluntaria para estes suxeitos pasivos comezará dende que se resolva a súa reclamación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ó Padrón, todos os interesados poderán interpor RECURSO DE REPOSICIÓN ante a Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES, contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO-ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 9 de xaneiro de 2015 ata o día 9 de marzo de 2015. O pagamento realizarase mediante domiciliación bancaria ou ingreso na conta que ten aberta o Concello para tal fin en ABANCA. Transcorrido o período de cobro sinalado, iniciarase o período executivo que determina o dereito a percibir o recargo de prema e demais, de acordo co previsto nos artigos 26 e 28 da Lei xeral tributaria. Canon da auga: a falta de pagamento do canon da auga no período voluntario sinalado suporá a esixencia directamente ao contribuínte pola vía de constrinximento pola consellería competente en materia de facenda da Xunta de Galicia. A repercusión do canon da auga poderá ser obxecto de reclamación económico-administrativa ante a Xunta Superior de Facenda (Consellería de Facenda da Comunidade Autónoma de Galicia) no prazo dun mes desde que se entenda producida a notificación mediante o padrón. Zas, a 16 de decembro de 2014. O alcalde Manuel Muíño Espasandín
18/12/2014 | Administración LocalMunicipal
Mugardos
Incoación de expediente de investigación sobre existencia dun camiño sito en r/ Barcias, lugar O Seixo, en Mugardos

O Concello Pleno de Mugardos, en sesión ordinaria celebrada o día 28 de novembro de 2014, acordou o inicio dun expediente de investigación de oficio sobre a existencia dun camiño sito en r/ Barcias, lugar O Seixo. En cumprimento do disposto no artigo 49 do Regulamento de bens das entidades locais, o expediente exponse ao público, no Departamento de Urbanismo das oficinas municipais, polo prazo de un (1) mes a partir da publicación do presente anuncio no Boletín Oficial da Provincia, para os efectos de que polos interesados se presenten as alegacións ou reclamacións que se estimen pertinentes. Mugardos, 10 de decembro de 2014. O ALCALDE Asdo.: XOSÉ FERNÁNDEZ BARCIA
18/12/2014 | Administración LocalMunicipal
Santiago de Compostela
Tesourería. Sección de Xestión
Exposición pública

Configurado pola empresa concesionaria do servizo de subministración domiciliaria de auga potable e saneamento e depuración de augas residuais, e xestora da recadación en período voluntario da taxa por prestación do servizo de recollida e tratamento de residuos sólidos urbanos, o padrón das taxas polos servizos de subministración de auga e conservación de contadores, canon da auga, saneamento e depuración de augas residuais, e recollida e tratamento de residuos sólidos urbanos correspondente ao 5º bimestre de 2014, ao abeiro do artigo 20 da Ordenanza 0.00 xeral de xestión, recadación e inspección dos tributos e doutros ingresos de dereito público (OXRI), o citado padrón estará a disposición do público na Oficina de Atención ao Contribuínte sita na Rúa Presidente Salvador Allende nº 4-baixo, durante un prazo de 15 días a contar dende a data da publicación do anuncio, en horario de 9 a 14 horas, de luns a venres, para que os interesados poidan examinalo, e, no seu caso, formular as reclamacións oportunas. O presente anuncio ten o carácter de notificación colectiva segundo o disposto no artigo 102.3 da Lei 58/2003, de 17 de decembro, xeral tributaria e no artigo 45.2 da OXRI e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. Contra as liquidacións das taxas municipais que conteña o padrón os interesados poderán formular perante a Concellaría delegada de facenda o recurso de reposición previo ao contencioso - administrativo regulado no artigo 14.2 do Texto refundido da lei reguladora das facendas locais aprobado polo Real decreto lexislativo 2/2004, de 5 de marzo (TRFL) e no artigo 53 da OXRI, no prazo dun mes que se contará dende o día seguinte ao da finalización da exposición pública do padrón. Polo que respecta ao canon da auga poderá ser obxecto de reclamación económico - administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. O pago poderá efectuarse nas oficinas da empresa VIAQUA, abertas ao público de 8 a 13,30 horas, de luns a venres, ou en calquera oficina de Abanca, dentro do horario habitual de atención ao público. Transcorrido o período voluntario de pago establecido, as débedas pendentes esixiranse pola vía de constrinximento e devengarán o recargo de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Santiago de Compostela, 9 de decembro de 2014 O CONCELLEIRO DELEGADO DE FACENDA Asdo. Ramón Quiroga Limia
18/12/2014 | Administración LocalMunicipal
Neda
Exposición definitiva do orzamento do ano 2015

Habendo quedado definitivamente aprobado polo Pleno do Concello o presuposto xeral para o exercicio económico do 2015, por acordo adoptado polo Pleno o día 20 de novembro do 2014, en cumprimento do que dispón o artigo 169.1 do R. D. lexislativo 2/2004, do 5 de marzo, faise público que o mesmo, tanto en gastos coma en ingresos ascende a contía que se indica, correspondendo a cada capítulo as cantidades que se expresan no seguinte detalle: ESTADO DE GASTOS ESTADO DE INGRESOS Na referida sesión tamén se acordou aproba-lo cadro de persoal e a relación de postos de traballo desta Corporación que, de acordo co que preceptúa o artigo 127 do Real decreto lexislativo 781/1986, do 18 de abril, reprodúcense de seguido: O que se fai público ós efectos establecidos pola lexislación vixente. Vila de Neda, a 16 de decembro do 2014. O ALCALDE Asdo.: José Ignacio Cabezón Lorenzo
18/12/2014 | Administración LocalMunicipal
Santiso
Aprobación definitiva do expediente de modificación de créditos núm.16/2014 por transferencia de créditos entre distintas áreas de gasto

ANUNCIO APROBACIÓN DEFINITIVA DE EXPEDIENTE DE MODIFICACIÓN DE CRÉDITOS N.º 16/2014 POR TRANSFERENCIA DE CRÉDITOS ENTRE DISTINTAS ÁREAS DE GASTO De conformidade co establecido no artigo 169.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das Facendas locais, en relación co artigo 42 do Real decreto 500/1990, do 20 de abril, e coas bases de execución do orzamento vixente, procédese á publicación do acordo de aprobación definitiva do expediente de transferencia de créditos entre distintas áreas de gasto núm.4/2014 por non terse presentado reclamacións durante o período de exposición pública do acordo inicial publicado no BOP de data 18 de novembro de 2014. O resumo por capítulos do orzamento, respecto dos créditos iniciais á entrada en vigor do orzamento, queda como segue, expresado en euros: RESUMEN POR CAPÍTULOS ORZAMENTO DE INGRESOS DE 2014 RESUMEN POR CAPÍTULOS ORZAMENTO DE GASTOS DE 2014 Santiso, 9 de decembro de 2014. O ALCALDE Asdo.: Manuel Adán López
18/12/2014 | Administración LocalMunicipal
Ares
Auncio de información pública; aprobación inicial do regulamento do fondo de acción social persoal laboral e funcionario ao servizo do Concello de Ares

Aprobado inicialmente na sesión Plenaria Ordinaria de data 28 de novembro do 2013 a modificación do Regulamento do Fondo de Acción Social do persoal laboral e funcionario do Concello de Ares, sométese a información pública polo prazo de 30 días, significando que no suposto de ausencia de reclamacións o presente acordo inicial elevarase automáticamente a definitivo. Ares, 11 de decembro do 2014 O Alcalde-Presidente Asdo: Julio Ignacio Iglesias Redondo
17/12/2014 | Administración LocalMunicipal
Malpica de Bergantiños
Secretaría
Nomeamento de funcionario interino

ANUNCIO Nomeamento de funcionario interino dunha praza de administrativo Por resolución da Alcaldía de data de 04 de decembro de 2014, número 600/2014, foi nomeado funcionario interino, administrativo (grupo C1, escala administración xeral, subescala administrativa, nivel 18), D. Rodrigo Agustin Minta Danes, con DNI n.º XXXXXXXXX. O que se fai público en cumprimento do disposto no artigo 62 da Lei 7/2008, do 12 de abril, pola que se aproba o Estatuto Básico do Empregado Público. Malpica de Bergantiños, a 09 de decembro de 2014. O ALCALDE Asdo.: Eduardo José Parga Veiga
17/12/2014 | Administración LocalMunicipal
Narón
Secretaría
Anuncio de licitación para o contrato de subministro denominado sistema integral de impresión mediante pago por copia para o Concello de Narón

1.- Entidade adxudicadora: Datos xerais e datos para a obtención da información: a) Organismo. Concello de Narón b) Dependencia que tramita o expediente. Servizo de Contratación c) Número de expediente. CON/18/2014 a) Tipo. Subministro b) Descrición: subministro sistema integral de impresión mediante pago por copia c) División por lotes e número de lotes/número de unidades. Non d) Prazo de execución.4 anos e) Admisión de prórroga. Non a) Tramitación. Ordinaria b) Procedemento Aberto c) Criterios de adxudicación. Ver cláusula 14 do Prego de Cláusulas Administrativas Particulares 4.- Valor estimado do contrato IVE excluído incluíndo todas as súas prórrogas ou opcións: 158.677,69 euros Prezo por copia (B/N): 0,0310 euros máis 0,0065 correspondentes ao IVE o que fai un total de 0,0375 euros. Prezo por copia (Color): 0,3202 euros máis 0,0672 correspondentes ao IVE o que fai un total de 0,3874 euros. Copias en branco e negro anuais: 660.000 Copias en color anuais: 60.000 Definitiva: 5% do prezo de adxudicación (€/copia) para unha previsión de 2.640.000 copias en branco e negro e 240.000 copias en color, IVE excluído. a) Dependencia. Servizo de Contratación b) Domicilio. R/ 25 de Xullo, 1 c) Localidade e código postal. Narón 15570 d) Teléfono.981337700 ext.1504, 1514, 1503 e 1509 e) Telefax.981388044 f) Correo electrónico: contratacion@naron. es g) Enderezo en Internet do perfil do contratante.http://www.naron.esh) Data límite de obtención de documentación e información: O mesmo prazo que para a presentación de ofertas Solvencia económica, financeira, técnica ou profesional. Ver cláusula 13.2 do prego de cláusulas administrativas particulares. a) Data límite de presentación. Quince días naturais a partir do día seguinte ao de publicación deste anuncio no Boletín Oficial da Provincia. En caso de vencemento en domingo ou festivo, este trasládase ao día hábil inmediato posterior. b) Lugar de presentación: 1. Dependencia. Rexistro Xeral 2. Domicilio. R/ 25 de Xullo,1 3. Localidade e código postal. Narón, 15570 4. Prazo durante o cal o licitador estará obrigado a manter a súa oferta.3 meses a) A Mesa de Contratación reunirase en acto público para a apertura de ofertas no día e hora que se anunciará no perfil do contratante, cunha antelación mínima de tres días. b) Enderezo. R/ 25 de Xullo, 1 c) Localidade e código postal. Narón 15570 11.- Gastos de Publicidade. Ata 1.000,00 euros 12.- Outras Informacións. Os pregos áchanse publicados no perfil do contratante Narón, 10 de decembro de 2014 O alcalde José M. Blanco Suárez
17/12/2014 | Administración LocalMunicipal
Mugardos
Padróns do SAF básico e dependencia de novembro de 2014

Anuncio de cobranza do padrón do mes de novembro do SAF a través do programa básico e da Lei da dependencia Anuncio de cobranza A resolución da Alcaldía 1150/2014 do 09/12/2014 aprobou os padróns fiscais correspondentes ao mes de novembro do exercizo 2014 do Servizo de Axuda no Fogar, a través da prestación básica e da Lei da dependencia. Exposición Os padróns quedarán expostos ao público no Concello durante o prazo de 15 días, a contar dende o día seguintes ao da publicación do presente anuncio no BOP. O presente anuncio ten carácter de notificación colectiva ao abeiro do disposto no artigo 102.3 da Lei 58/2003, xeral tributaria, e artigo 24 do RXR. Recursos Contra a referida liquidación poderá Vde. Interpoñer o recurso de reposición ante a propia Alcaldía no prazo dun mes, contado a partir do día seguinte ó da notificación da presente, ó que se refire o art.108 da Lei 7/1985, do 2 de abril, reguladora das bases de réxime local, tal como preceptúa o artigo 14 da lei 39/1988, do 28 de decembro, reguladora das facendas locais; e contra a resolución expresa do recurso de reposición poderá interpor o contencioso-administrativo ante o Xulgado do Contencioso-Administrativo de Ferrol, no prazo de dous meses, contados dende o día seguinte ó da data de notificación. Asemade se lle instrúe que tamén poderá interpor calquera outro recurso que estime pertinente e exercer as accións que procedan ante a xurisdicción competente. Período de cobro Dous meses, do día 15/12/2014 ata o 15/02/2015. Carga de recibos domiciliados Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente edicto que ten carácter de notificación colectiva, en cumplimento do disposto no artigo 102 da Lei 58/2003, do 17 de decembro, xeral tributaria. Mugardos, 9 de decembro de 2014. A alcaldesa acctal. M.ª Sergio Filipe Maatougui Garcia Monco
17/12/2014 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (CON-10/2014)

Anuncio de licitación (CON-10/2014) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: CON-10/2014.2. Obxecto do contrato: xestión de servizo público, mediante a modalidade de concesión, da ordenación e regulación do aparcadoiro de vehículos (ORA). Duración: oito anos, prorrogables por dous máis.3. Tramitación: anticipada. Procedemento: aberto.4. Canon mínimo: véxase prego de cláusulas administrativas.5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: praza de María Pita, 1-2.º. 7. Clasificación: non se esixe.8. Presentación de proposicións: a) Prazo: vintecinco días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxase prego de cláusulas administrativas e prego de prescripcións técnicas.11. Gastos de anuncios: por conta do adxudicatario. A Coruña, 3 de decembro de 2014. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
17/12/2014 | Administración LocalMunicipal
Santiago de Compostela
Sección Municipal de Contratación
Convenio de colaboración entre a Xunta de Galicia e os Concellos de Santiago de Compostela e Teo para transporte público

ANUNCIO Convenio de colaboración entre a Xunta de Galicia e os Concellos de Santiago de Compostela e Teo para a coordinación dos servizos de transporte público con orixe ou destino na urbanización de Os Tilos. O Pleno desta Corporación, na sesión ordinaria que tivo lugar o día 28 de novembro de 2014, acordou, entre outros asuntos, a aprobación inicial do “Convenio de colaboración entre a Xunta de Galicia e os Concellos de Santiago de Compostela e Teo para a coordinación dos servizos de transporte público con orixe ou destino na urbanización de Os Tilos”, ao amparo da Lei 14/2013, do 26 de decembro, de racionalización do sector público autonómico. O expediente sométese a información pública co obxecto de que os interesados poidan presentar as reclamacións ou suxestións que consideren oportunas no prazo UN MES a partir do día seguinte ao de publicación deste anuncio. No caso de non presentarse, o acordo elevarase automáticamente a definitivo. O texto do convenio está dispoñible no negociado de servizos básicos, mercados e ransportes, situado na rúa do Presidente Salvador Allende, 4-6 baixo. Tamén se pode consultar, vía internet, no enderezo www.santiagodecompostela.org.Santiago de Compostela, 04 de decembro de 2014. O CONCELLEIRO DELEGADA DE SEGURIDADE E MOBILIDADE Asdo.: Alejandro Sánchez-Brunete Varela
17/12/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.46827. Concello de Vimianzo

O Concello de Vimianzo, con CIF P1509300H e enderezo na Praza do Concello, 6, solicita de Augas de Galicia a autorización de obras no lugar de O Val, parroquia de Baíñas (Santo Antoíño), concello de Vimianzo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.46827 As obras solicitadas consisten na construción dunha aula da natureza, a cal consta dunha planta baixa cunha superficie total duns 122’90m2, que se distribúe da seguinte forma: sala (67’45m2), almacén (6’90m2), aseos (10’30m2) e terraza cuberta (38’25m2). A altura máxima sobre o terreo do edificio proxectado será duns 4’8m, A construción proposta usaría principalmente materiais tradicionais (madeira, pedra e vidro). As obras solicitadas levaríanse a cabo dentro da zona de policía do río do Val, dentro da parcela de referencia catastral 15093B507004360000JL. O que se fai público para xeral coñecemento, por un prazo de dez (10) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vimianzo ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 01 de decembro de 2014 O xefe do servizo territorial Ángel Gómez Rey
17/12/2014 | Administración LocalMunicipal
Cambre
Notificación expediente de orde de execución 21/157/13

Téndose intentada sen efecto a notificación da resolución da concelleira delegada da Área de Urbanismo e Medio Ambiente número 2173/2014, de data 14/10/2014, en relación co expediente de orde de execución número 21/157/13 e de conformidade co artigo 59.5 da Lei 30/1992, de réxime xurídico das administracións públicas e do procedemento administrativo común, procédese a súa práctica mediante anuncio no Boletín Oficial da Provincia para coñecemento dos interesados: Primeiro. Iniciar expediente de orde de execución a don Carlos Celso Jose Angel Siliceo Jacques para a subsanación das seguintes deficiencias detectadas na finca sita en Fontenla, Cambre con referencia catastral 2644969NH5924S0001DB: - existencia de especies vexetais na finca tales como fieitos e zarzas, na franxa de 30 metros de ancho medida desde o paramento das vivendas máis cercanas sitas en Fontenla, 11 B, A Pega, 12 e Cerquidos, 6, Cambre. - existencia de extracto arbustivo e herbáceo con altura superior a 100 cm, na franxa de 50 metros de ancho medida desde o paramento da vivenda máis cercana sita en Fontenla, 11 B, Cambre. Todo isto, de acordo co disposto de acordo co disposto polos Arts.21 e seguintes. da Lei 3/2007, do 9 de abril, de prevención e defensa contra os incendios forestáis de Galicia que establece que nos espacios previamente definidos como redes secundarias de faixas de xestión de biomasa nos plans municipais de prevención e defensa contra os incendios forestais, será obligatorio para as persoas responsables xestionar a biomasa vexetal nunha franxa de 50 metros perimetral ao solo urbán, de núcleo rural e urbanizable delimitado, así como arredor de edificacións, vivendas illadas e urbanizacións, depósitos de basura, parques e instalacións industriais, ubicadas a menos de 400 metros do monte, de acordo cos criterios para a xestión da biomasa estipulados na presente lei e na súa normativa de desenrolo. Ademáis, nos primeiros 30 metros non poderá haber as especies sinaladas na disposición adicional terceira desta lei, como as silvas, felgos e toxos indicados. Segundo. Conceder audiencia aos interesados polo prazo de DEZ DÍAS para que realice as alegacións e presente os documentos e xustificacións que estime pertinentes, de acordo co Art.84 de la Lei de Réxime Xurídico e Procedemento Administrativo Común. Esta resolución non pon fin á vía administrativa, e por tratarse dun acto de trámite non cabe recurso contra ela; todo isto de acordo cos artigos 107 e seguintes da Lei 30/1992, do 26 de novembro. Cambre, 3 de decembro de 2014 A concelleira delegada da Área de Urbanismo e Medio Ambiente P. D. (R. A. nº 1000/2011, de 17 de xuño) Rocío Vila Díaz
17/12/2014 | Administración LocalMunicipal
Mugardos
Proceso selectivo para elaboración de listas para provisión temporal de postos de traballo do Concello de Mugardos. Categoría administrativo/a. Aprobación de lista definitiva

ANUNCIO PROCESO SELECTIVO PARA ELABORACIÓN DE LISTAS PARA A PROVISIÓN TEMPORAL DE POSTOS DE TRABALLO DO CONCELLO DE MUGARDOS. CATEGORÍA ADMINISTRATIVO/A. APROBACIÓN LISTA DEFINITIVA Aprobada pola resolución da Alcaldía n.º 1154/2014 de 09.12.2014 a lista definitiva para a elaboración de lista para a provisión temporal de postos de traballo do Concello de Mugardos, categoría administrativo/a, a mesma publicarase no taboleiro de anuncios da Corporación e na páxina web do Concello de Mugardos (www.concellodemugardos.org). Poderase obter información relativa á puntuación desglosada polos apartados obxecto de baremación chamando aos teléfonos 981 47 03 38 e 981 47 02 90 - ext.7 (Secretaría). Para os efectos de realizar, se é o caso, os chamamentos para contratación vía telefónica tomarase como teléfono de contacto, salvo manifestación por escrito en contrario das/os interesadas/os, o que as/os integrantes da lista fixeron constar na instancia inicial. Contra o presente acordo, definitivo en vía administrativa, poderán as/os interesadas/os interpoñer, con carácter potestativo, o recurso de reposición ante o mesmo órgano que o dictou no prazo dun mes, contado a partir do día seguinte ao da publicación no Boletín Oficial da Provincia. Se se interpón o recurso de reposición non se poderá interpoñer o recurso contencioso-administrativo ata que sexa resolto expresamente ou se teña producido a desestimación presunta do recurso de reposición interposto. Transcorrido un mes dende a interposición do recurso potestativo de reposición sen que se lle teña notificado resolución expresa, entenderase desestimado por silencio administrativo e quedará expedita a vía contencioso-administrativa, podendo interpoñer o recurso contencioso-administrativo ante o Xulgado do Contencioso-Administrativo de Ferrol no prazo de dous meses, contados dende o día seguinte ó da notificación da resolución expresa do recurso de reposición, ou no prazo de seis meses, contados dende o día seguinte ó de aquel no que se produza o acto presunto. Non obstante, poderase impugnar directamente o presente acto ante o orde xurisdiccional contencioso-administrativo. A tal efecto poderase interpoñer recurso contencioso-administrativo, no prazo de dous meses, contados dende o día seguinte ó da publicación da presente, ante o Xulgado do Contencioso-Administrativo de Ferrol. Así mesmo, poderase interpoñer calquera outro recurso que estime pertinente. Mugardos, 9 de decembro de 2014. O ALCALDE ASDO.: XOSÉ FERNÁNDEZ BARCIA
17/12/2014 | Administración LocalMunicipal
Mesía
Aprobación inicial de modificación de bases de execución do orzamento municipal

Aprobada inicialmente polo Pleno desta Corporación en sesión extraordinaria celebrada o día 15 de decembro de 2014 a modificación da base 18 das de execución do orzamento municipal para o exercicio 2014, en cumprimento co disposto no art.169.1 do RDL 2/2004, do 5 de marzo, polo que se aproba o Texto Refundido da Lei Reguladora das Facendas Locais, exponse ao público, polo prazo de quince días hábiles, que comezará a contarse dende o día seguinte ao da inserción do presente edicto no BOP, a fin de que durante o mesmo, poidan formularse as alegacións ou suxestións que se consideren pertinentes. O expediente entenderase definitivamente aprobado, sen necesidade de novo acordo plenario, se durante o período de exposición pública non se presentan reclamacións. De presentarse, o concello Pleno disporá do prazo dun mes para resolvelas. Mesía, a 15 de decembro de 2014. O alcalde en funcións, Asdo. Antonio Quindimil García.
17/12/2014 | Administración LocalMunicipal
Betanzos
Anuncio de exposición de padrón

ANUNCIO Pola Xunta de Goberno Local de data 13 de novembro de 2014 foi aprobado inicialmente o padrón da taxa correpondente a Conservatorio de Música. De confomidade coa lexilación vixente, exponse ao público a efectos de reclamacións polo prazo dun mes, contado a partir da inserción deste anuncio no B. O. P. Betanzos, 9 de decembro de 2014. O ALCALDE Asdo.: Ramón García Vázquez
17/12/2014 | Administración LocalMunicipal
Carballo
Requirimento de retirada do vehículo con matrícula C-7861-BK, estacionado en estado de abandono (Ord.126/2014)

REQUIRIMENTO DE RETIRADA DO VEHICULO CON MATRICULA C7861BK, ESTACIONADO EN ESTADO DE ABANDONO (ORD.126/2014) ANTECEDENTES O parte de incidencias número 34383, do 15/10/2014, subscrito polo axente da Policía Local 059019, informa do estado de abandono, á altura do número 16 da rúa Perú, no que se atopa un vehículo de marca Renault modelo Clio con placas de matrícula C7861BK, propiedade de D.ª Cleidilene Sardinha Lisboa, con NIE XXXXXXXXX, segundo consta nos datos da Xefatura Provincial de Tráfico. O citado vehículo permanece abandonado durante o tempo e as condicións necesarias para presumir racional e fundamentalmente tal abandono. LEXISLACIÓN APLICABLE – Ordenanza xeral sobre circulación e utilización das vías públicas do concello de Carballo (artigo 101), publicada definitivamente no BOP número 147 do 03/08/2012. – Lei de tráfico, circulación de vehículos a motor e seguridade vial, Real decreto 339/1990, do 2 de marzo. – Ordenanza municipal reguladora da limpeza, salubridade e hixiene no termo municipal de Carballo, publicada definitivamente no BOP número 147, do 03/08/2012. Á vista do anterior, RESOLVO: Primeiro. –Requirir a D.ª Cleidilene Sardinha Lisboa, con NIE XXXXXXXXX, para que retire o vehículo de marca Renault modelo Clio con placas de matrícula C7861BK do lugar no que se atopa en estado de abandono, no prazo de quince (15) días, contados desde o seguinte ao da recepción da notificación da presente resolución. Transcorrido o prazo antes citado, ordearase o seu traslado ao depósito municipal de vehículos, cos custes a cargo do propietario, de onde poderá ser retirado, tras aboar as taxas correspondentes, e sen prexuízo das sancións que puideran impoñerse, de conformidade coa lexislación de réxime local. De non ser retirado o vehículo, posteriormente, procederase ao seu traslado a un centro autorizado de tratamento de vehículos para a súa destrución e descontaminación. Segundo. –Notificar a presente resolución á persoa interesada, con advertencia de que o abandono de vehículos constitúe unha infracción de carácter administrativo que se tipifica na Lei 22/2011, do 28 de xullo, de residuos e solos contaminados. Carballo, 10 de decembro de 2014. O alcalde Evencio Ferrero Rodríguez
17/12/2014 | Administración LocalMunicipal
Frades
Delegación de competencias para celebración de matrimonio civil

Don ROBERTO REY MARTÍNEZ, Alcalde – Presidente do Concello de Frades, no día de hoxe e en base as facultades que me veñen conferidas pola Lexislación Vixente, Estando prevista a celebración dun matrimonio civil o próximo 11 de xaneiro de 2015, e tendo en conta que os contraentes, residentes no Concello de Frades, teñen manifestado o seu desexo de que sexa a concelleira María de los Angeles Álvarez Carro quen celebre a cerimonia. Vista a lexislación aplicable ó asunto, especialmente o disposto na Lei 7/1985, de 2 de abril, reguladora das bases do Réxime Local e concordantes. Informado en relación co asunto pola Secretaria-Interventora deste Concello, esta Alcaldía 1º.-Delegar as miñas función para a celebración do matrimonio civil a contraer entre J. M. G. B e C. G. T o vindeiro 11 de xaneiro de 2015, na Concellleira deste Concello María de los Angeles Álvarez Carro.2º.- Ordear a publicación da presente Resolución no Boletín Oficial da Provincia, en cumprimento do previsto legalmente.3º.- Ordear que do contido da presente Resolución se dea conta á Xunta de Goberno Local, na primeira sesión que se celebre, aos efectos oportunos. En Frades, a 10 de decembro de 2014 Asdo: Roberto Rey Martínez ALCALDE
17/12/2014 | Administración LocalMunicipal
Fene
Secretaría
Declaración caducidade baixas no padrón de habitantes de estranxeiros non comunitarios

Con data 24 de novembro de 2014, o sr. alcalde D. Gumersindo Pedro Galego Feal, dictou a seguinte resolución: En uso das facultades que me confire o artigo 21.1. s da Lei 7/1985, do 2 de abril, reguladora das bases de réxime local e atendendo ao disposto na resolución do 28 de abril de 2005 da Presidencia do Instituto Nacional de Estatística e do director xeral de Cooperación Local pola que se ditan instrucións técnicas aos concellos sobre o procedemento para acordar a caducidade das inscricións padroais dos estranxeiros non comunitarios sen autorización de residencia permanente que non sexan renovadas cada dous anos e na Resolución do 1 de abril da Presidencia do Instituto Nacional de Estatística e do director xeral de Cooperacion Territorial pola que se ditan instrucións técnicas aos concellos sobre a xestión e revisión do padrón municipal. Unha vez que se practicou notificación infrutuosa e/ou ó non presentarse as persoas interesadas a formalizar a súa renovación na inscrición padroal. PRIMEIRO.- Declarar a caducidade das inscricións no Padrón Municipal de Habitantes deste Concello das seguintes persoas, por non ter renovada á súa inscrición padroal no prazo de dous anos, e acordar a súa BAIXA no padrón municipal de habitantes deste municipio, a data de efectos da cal será, a teor no disposto na Lei 30/1992 do 26 de novembro, de réxime xurídico das administracións públicas e de procedemento administrativo común, a de notificación á persoa interesada, e no suposto de non poder practicarse a notificación á persoa interesada, a data da baixa será a da súa publicación no Boletín Oficial da Provincia. SEGUNDO.- Notificar o presente acordo aos interesados. TERCEIRO.- Contra o presente acto, que pon fin a vía administrativa, poderanse interpoñer, de conformidade có preceptuado no artigo 116 da Lei 30/92, do 26 de novembro, de Réxime xurídico das administracións públicas e do procedemento administrativo común, potestativamente recurso de reposción ante esta Alcaldía-Presidencia, no prazo dun mes contado a partir do seguinte ó da notificación da presente resolución, ou directamente recurso contencioso administrativo ante o Xulgado do Contencioso-administrativo de Ferrol, no prazo de dous meses, contados dende o seguinte o da notificación do presente acordo. Todo isto, sen prexuízo de que poida interpoñer outro que estime procedente”. Fene, dous de decembro de dous mil catorce. O alcalde, Gumersindo Pedro Galego
17/12/2014 | Administración LocalMunicipal
Bergondo
Contratación
Anuncio de licitación. Expte. SV-A-02-2014

ANUNCIO DE LICITACIÓN 1. Entidade adxudicadora. a) Organismo: Concello de Bergondo. b) Dependencia que tramita el expediente: Contratación. c) Número de expediente: SV-A-02-2014.2. Obxecto do contrato. a) Descrición do obxecto: servizo de limpeza das dependencias e instalaciones dos diversos edificios municipais. b) Lugar de execución: Concello de Bergondo.3.–Tramitación e procedemento. a) Tramitación: ordinaria. b) Procedemiento: aberto, con multiplicidade de criterios de adxudicación.4.–Presuposto de licitación. Prezo anual: 149.490,00 € sen IVA; máis o IVA (10%): 31.392,90 €; 180.882,90 € IVA incluído (valor estimado do contrato: 298.980,00 €). 5.–Duración. Dous anos desde a sinatura do contrato, sen posibilidade de prórroga.6.–Garantías. Provisional: non se esixe. Definitiva: el 5% do prezo de adxudicación (excluído o IVA). 7.–Obtención de documentación e información. Entidade: Concello de Bergondo. Dirección: Ctra. de A Coruña n.º 12. Localidad e código postal: 15165 Bergondo. Teléfono 981 791252 Fax 981 794233 Perfil del contratante: www.bergondo.es 8.–Clasificación do contratista: grupo U, subgrupo 1, categoría b.9.–Presentación de ofertas. a) Data límite de presentación: 05/01/2015, en horario de 9.00 a 14.30. b) Hora límite: ata as 14.30 horas do último día do prazo de presentación. c) Documentación a presentar: a sinalada na Cláusula 13.ª do prego de cláusulas administrativas particulares que haberán de rexer a contratación. d) Lugar de presentación: Concello de Bergondo. Rexistro Xeral. Ctra. de A Coruña n.º 12.15165 Bergondo.10.–Criterios de adxudicación do contrato.9.1. Planificación do traballo: ata 20 puntos, cláusula 18.2.1 do prego.9.2. Oferta económica: ata 40 puntos, cláusula 18.2.2 do prego.9.3. Bolsa de horas anuais a maiores das establecidas no prego: ata 15 puntos, cláusula 18.2.3 do prego.11.–Apertura de las ofertas. Data e hora: anunciarase no perfil do contratante.12.–Otras informaciones: a obter no lugar e polos medios indicados no punto 7 do presente anuncio.13.–Gastos do adxudicatario. Serán de conta do adxudicatario os gastos sinalados nos pregos de cláusulas administrativas particulares e de prescricións técnicas.14.–Data de envío do anuncio ó “Diario Oficial da Unión Europea”: 25/11/2014. Bergondo, 26 de novembro de 2014. A alcaldesa Alejandra Pérez Máquez
05/03/2014 | Administración LocalMunicipal
Pontedeume
Liquidacións de mesas e cadeiras 2013 Regueiro Varela Carlos e dous máis

Citación para notificación por comparecencia de liquidacións tributarias De conformidade co establecido no artigo 112 da Lei 58/2003, do 17 de decembro, xeral tributaria, intentada a práctica da notificación por dúas veces no domicilio dos suxeitos pasivos ou seus representantes que se relacionan, resultando ausentes, falecidos ou descoñecidos, e para notificar as liquidacións correspondentes polos feitos impoñibles aos que se fai referencia, e non podendose practicar esta por causas non imputables á Administración é polo que se realiza a presente citación ás persoas seguintes polos conceptos e períodos que se indican: Na súa virtude, cítase aos anteriores suxeitos pasivos, obrigados tributarios ou representantes para que comparezan, por sí ou debidamente representados, nos términos do artigo 45 e seguintes da Lei 58/2003, do 17 de decembro, xeral tributaria, ante o Departamento de Servizos Económicos (sito na rúa Real, 13), no prazo de quince días naturais, contados desde o seguinte ao da publicación do presente anuncio. Advírtese que transcurrido o prazo indicado sen ter comparecido, e segundo o disposto no artigo 112.2 da mesma Lei xeral tributaria, a notificación entenderase producida a tódolos efectos legais dende o día seguinte ao vencemento do prazo indicado para comparecer. Pontededeume, a 12 de febreiro de 2014. O ALCALDE Asdo.: Gabriel Torrente Piñeiro
05/03/2014 | Administración LocalMunicipal
Curtis
Aprobación inical Ordenanza fiscal reguladora da taxa por apertura de establecementos

O Concello de Curtis, en sesión plenaria ordinaria celebrada o día vinte e un de febreiro de 2014, acordou a aprobación inicial da Ordenanza Fiscal reguladora da taxa por apertura de establecementos. Isto faise público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, co fin de que os interesados poidan examina-lo expediente e presenta-las reclamacións que estimen oportunas, de conformidade co disposto no art.17.1 do Texto refundido da Lei reguladora das facendas locais, aprobado por Real Decreto 2/2004, e co art.49 b) da Lei 7/1985, do 2 de abril, reguladora das bases do réxime local. De non presentarense reclamacións, entenderase elevado a definitivo o acordo de aprobación inicial. Curtis, 24 de febreiro de 2014. O alcalde Asdo.- Javier Fco. Caínzos Vázquez.